### **ÅRSBERETNING**Foreningen 2 Foreldre

###

### Fylkeslag: Hordaland

### Styreperiode: 2019

**Styret har i 2019 arbeidet i henhold til F2Fs visjon:**

F2F skal arbeide for å skape trygge familieforhold for barn med to hjem.

* Felles omsorg/likeverdig foreldreskap som hovedprinsipp i barneloven
* Automatisk felles foreldreansvar for alle foreldre, uansett samlivsstatus
* En trygde- og stønadsordning som belønner samarbeidende foreldre
* Rettslig, reell beskyttelse av barnets forhold til begge dets biologiske foreldre:

### **Styret**

Årsmøtet for F2F Hordaland valgte den 29.01.19 følgende styresammensetning:

Leder: Øystein Svensvik

Kasserer: Øystein Svensvik

Styremedlem: Warren S. Eversley

Styremedlem: Rolf Johannessen

Styremedlem: Rune Hellebø

1. varamedlem: Kenneth Johansen

2. varamedlem:

Utgående leder, Ann Cathrin Rebnord, ble valgt til valgkomiteen sammen med Jan Kåre Henriksbø.

**Revisor**

Årsmøtet for F2F Hordaland valgte revisor den 29.01.2019:

Nils Haugland

### **Styrets arbeid**

Styret har i styreperioden 2019 hatt en (1) fysisk styremøte pluss noen få styremøter for organisering av temakveld. Disse har vært utviklet i forbindelse med gjennomføringen av FMK tiltaket. Mellom styremøtene har styret diskutert og utviklet aktuelle aktiviteter pr. e-post og telefon.

### **Økonomi**

Økonomien i fylkeslaget er ikke god. Pr. 31.12.19 hadde lokallaget kr 192,- på konto.

### **Medlemsoversikt Foreningen 2 Foreldre Hordaland**

Det kan virke som om F2F har en utfordring med at medlemmer generelt ikke fornyer medlemskapet sitt samt tilskudd av nye medlemmer. Vi ønsker ikke å framstå som pågående, men oppfordrer hvert enkelt medlem om å fornye sitt medlemskap slik at F2F kan opprettholdes som organisasjon.

Noe av medlemsnedgangen kan tilskrives det mange frivillige organisasjoner erfarer; det er generelt et redusert engasjement for organisasjonsarbeid i samfunnet i forhold til tidligere. Det er likevel gledelige at stadig flere mener at barna har to hjem selv om foreldrene ikke lenger er kjærester.

### **Oppfølging av handlingsplan for F2F Hordaland, 2019**

Årsmøtet i 2019 vedtok en handlingsplan som har vært førende for styrets arbeid det siste året. Årsberetningen redegjør for arbeidet på disse områdene:

1. **Arbeide for å være et tilbud til medlemmer lokalt og et tydelig talerør for F2Fs budskap**

Dette har vært den røde tråden i vårt arbeid i perioden

1. **Tilby medlemssamlinger basert på medlemmenes ønsker og innspill**
	1. FMK – « Faste Møte i Kaigaten»

Avholdt 10 arrangement i perioden. Nytt møtested er etablert i Innbyggerservice, Kaigaten 4.

1. **Være synlig i media og samfunnet**

- Arrangert verve- og informasjonsstand 01.05.19: Torgallmenningen, Bergen

- To representanter fra lokallaget deltok på stand og arrangement i F2Fs regi under Arendalsuka; 12 – 16.08.2019, Arendal

1. **Være en bidragsyter til F2Fs sentrale aktiviteter**
	1. Rådgivningstelefonen
	2. Svare på høringsuttalelser
	3. Dekke andre behov for å støtte opp om F2Fs arbeid
* Warren Eversley er leder for rådgivningstjenesten.
* Lokallaget var sterk delaktig i organiseringen av og gjennomføring av aktivitetene under Arendalsuka.
* Warren Eversley og Hans T. Hatlestad holdt samtaler med Geir Kjell Andersland (medlem i Barnelovutvalget) i november.
1. **Delta i lokale forum og råd som berører F2Fs interesseområde**

Foreningen 2 Foreldre er representert i Fylkesbrukerutvalget for NAV Vestland. Dette bidrar til å belyse F2Fs fokus på å ivareta barns behov for 2 trygge hjem, i de tilfeller foreldrene ikke lever sammen. Warren Eversley har på vegne av F2F Hordaland deltatt på 4 av 4 møter i brukerutvalget i løpet av 2019.

1. **F2F Hordaland skal inngå allianser med andre organisasjoner og** **offentlige funksjoner det er naturlig å samarbeide med.**

Gjennom året har vi hatt dialog og samhandling med ulike aktører i forbindelse med våre aktiviteter.

Utover nevnte punkter har styret hatt fokus på å inkludere alle medlemmer i sitt arbeid. Dette er gjort ved å be om innspill til styrets arbeid.

**Oppsummering**

Styret for perioden er av den oppfatning at vi ikke har greide å oppfylle handlingsplanen som medlemmene i Hordaland vedtok på årsmøtet den 29.01.19. Det har vært lite styret har arrangert av aktiviteter i perioden.

Resultatet av styrets arbeid er vanskelig å måle. Medlemstallet har falt drastisk, men basert på de tilbakemeldinger vi har fått i løpet av året opplever styret at medlemmenes behov er blitt dekket. Vår faste aktivitet «FMK» har hatt besøk av 1-6 medlemmer hver gang.

Foreningen 2 Foreldre arbeider først og fremst for å skape trygge familieforhold for barn med to hjem. Dette gjøres ved å være en pådriver for en ny og bedre barnelov med barnets behov i sentrum. Lokale tilbud og aktiviteter er etter ønske fra medlemmene i Hordaland. Skal styret kunne utvikle tilbud er det nødvendig å få tilbakemelding på hva medlemmene ønsker av tilbud.

Avgående styre er av den oppfatning at fokus på å opprettholde og øke antall medlemmer er viktig for å få gjennomslag for F2Fs målsetting. Vi oppfordrer derfor alle medlemmer til å bidra med innspill til det nye styret som skal velges om hvordan dette skal kunne skje. Da i form av forslag til aktiviteter eller andre tiltak Foreningen 2 Foreldre lokalt kan bidra med.

Vårt forslag til handlingsplan er fundamentert i at lokallaget skal arbeide for- og være en støttespiller for F2F sentralt slik at vårt mål om en ny og bedre barnelov skal bli en virkelighet.

Styret vil takke medlemmene for engasjement og innspill i 2019, dette har vært viktig for å kunne skape engasjement hos styret for sitt arbeid.

Bergen 01.04.2020

Foreningen 2 Foreldre, Vest

v/ Styret